نواب میر عثمان علی خان نے 1912 میں سٹی ایمپرومنٹ بورڈ ( سی آئی بی)کا قیام عمل میں لایا تھا جس کا مقصد شہریوں کے رہائشی حالات کو بہتر بنانے کے علاوہ شہر کو نئی شکل اور ہیئت دینا تھا۔سی آئی بی' حیدرآباد اربن ڈیولپمنٹ اتھاریٹی کی طرح ہی ایک شہری ترقیاتی باڈی تھی۔سی آئی بی نے معظم جاہی مارکیٹ کی تعمیر کے لیے لاکھوں روپے کی خطیر رقم صرف کی تھی۔معظم جاہی مارکیٹ کی تعمیر معیاری انداز میں تمام تقاضو ں اور احتیاط کوملحوظ رکھتے ہوئے شہر کے قلب میں عمل میں لائی گئی تھی جس کا مقصد خریداری کے لیے صارفین کو خوشگوار تجربہ کی فراہمی کے علاوہ مختلف اقسام کی اشیاء کو ایک ہی چھت تلے فراہم کرنا تھا۔معظم جاہی مارکیٹ چارمینار جانے والے سیاحوں کے لیے لازمی اسٹاپ مانا جاتا ہے ان دومقامات کے درمیان میں فاصلہ کافی کم ہے ۔
Entity: معظم جاہی مارکیٹ — Type: /location